Document ID: 32009D0423

DEĊIŻJONI TAL-KUMMISSJONI
tas-26 ta’ Mejju 2009
li temenda d-Deċiżjoni 2008/855/KE dwar il-miżuri ta’ kontroll tas-saħħa tal-annimali marbuta mad-deni klassiku tal-ħnieżer fil-Ġermanja
(notifikata taħt id-dokument numru C(2009) 3965)
(Test b’relevanza għaż-ŻEE)
(2009/423/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89/662/KEE tal-11 ta’ Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b’mod partikolari l-Artikolu 9(4) tagħha,
Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar l-iċċekkjar, veterinarju u zootekniku applikabbli għall-kummerċ intra-Komunitarju ta’ ċertu annimali ħajjin u prodotti bil-ħsieb tat-tlestija tas-suq intern (2) u b’mod partikolari l-Artikolu 10(4) tagħha,
Billi:
(1)
Id-Deċiżjoni tal-Kummissjoni 2008/855/KE tat-3 ta’ Novembru 2008 dwar il-miżuri ta’ kontroll tas-saħħa tal-annimali marbuta mad-deni klassiku tal-ħnieżer f’ċerti Stati Membri (3) tistipula ċerti miżuri ta’ kontroll għad-deni klassiku tal-ħnieżer fl-Istati Membri jew reġjuni tagħhom stipulati fl-Anness ta’ dik id-Deċiżjoni.
(2)
Il-Ġermanja għarrfet lill-Kummissjoni bl-iżviluppi reċenti ta’ dik il-marda fil-ħnieżer selvaġġi f’ċerti żoni tal-istat federali tar-Renanja Palatinat.
(3)
Każijiet ġodda ta’ deni klassiku tal-ħnieżer selvaġġi fin-nofsinhar tar-Renanja Palatinat ġew irrappurtati. Għaldaqstant, dik iż-żona għandha tiżdied mal-lista fl-Anness tad-Deċiżjoni 2008/855/KE u l-miżuri stipulati f’dik id-Deċiżjoni għandhom japplikaw għaliha.
(4)
Għal raġunijiet ta’ trasparenza fil-leġiżlazzjoni Komunitarja, il-parti kollha tal-lista stipulata fl-Anness tad-Deċiżjoni 2008/855/KE li tikkonċerna l-Ġermanja, għandha tinbidel bit-test fl-Anness ta’ din id-Deċiżjoni.
(5)
Id-Deċiżjoni 2008/855/KE għandha għalhekk tiġi emendata skont dan.
(6)
Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
Fl-Anness tad-Deċiżjoni 2008/855/KE, il-punt 1 tal-Parti I jinbidel bit-test fl-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, 26 ta’ Mejju 2009.

Labels: 3
18
6